Dust2.dk erfarer: TENZKI er på vej til Rogue

Ifølge Dust2.dk's oplysninger har danske TENZKI december måned til at bevise sit værd i Rogue.

24-årige TENZKI er officielt en del af ALTERNATE, men han har ikke spillet med holdet de sidste par kampe.

Det er efterhånden en uge siden, at TENZKI sidst optrådte for ALTERNATE aTTaX, men det er der en god grund til, da danskeren, ifølge Dust2.dk's oplysninger, har sat kursen mod nordamerikanske Rogue.

Her skal han overbevise landsmanden MSL og resten af holdet om, at han er værd at satse på fremadrettet.

I nat blev det offentliggjort, at Rogue er svækket forud for den vigtige relegation-turnering i ESL Pro League, da Rickeh er taget tilbage til Australien for at forny sit visum, og derfor misser han de vigtige kampe om at forblive i ligaen.

Det skriver australieren selv på Twitter, hvor han dog meget sarkastisk fortæller, at han helt vildt gerne ville have spillet relegation-kampene.

Hvorvidt TENZKI får lov til at erstatte Rickeh i disse kampe er endnu uvist, da Rogue ifølge Dust2.us har anmodet WESA om at få godkendt en øjeblikkelig transfer, men hvis anmodningen ikke går igennem, bliver Rogue tvunget til at bruge Uber, der er tilføjet som udskifter til holdet i ESL Pro League.

Der endnu ikke meldt noget officielt ud fra hverken Rogue eller TENZKI, men danskeren skrev selv for to dage siden, at der ventede en 12 timer lang flyvetur, som stemmer godt overens med rejsetiden til USA.

Rogue forventes at spille med følgende hold fremadrettet: